Wêreldbevolking skrikwekkend | Netwerk24
Deur Piet Theron, Bloemfontein 03 Desember 2019 00:00
Die berig "Wetenskaplikes waarsku mensdom: Stabiliseer die wêreld se bevolking" (20.11) – oor die wêreldbevolking van meer as 7,7 miljard wat jaarliks met sowat 80 miljoen toeneem – is 'n skrikwekkende waarheid.
Persoonlik het ek die afgelope dekade met groot kommer in hierdie kolomme daarna verwys.
Die kernprobleem is menslike getalle.
Altesaam 99% van die gewig op die aardbodem kom van werweldiere waarvan die mens 'n reusedeel vorm.
Miljoene mense vlug van land tot land weens die gevolge daarvan.
Die aarde krimp omdat alles moontlik uit hom gegrawe en gepomp word.
Dit lei tot aardverwarming wat die pole laat smelt en verspreide rampe ontketen. Voedselsekerheid kry 'n nekslag.
Suid-Afrika voel sy eie maaksel aan sy bas.
Weens onbesonne optrede is die land tot op die rand van die afgrond gestuur. Die aanwas is soos astronomiese veldbrande, uitlanders stroom die land in, riool verniel waterbronne en verpes landbou, dienslewering is uitgewis en sieklike rommelhope gedy, waterbronne en aardwater droog op.
Min wit gesinne kan dit bekostig om meer as een of twee kinders te hê. Hul onderwys is peperduur en talle kan dit nie bekostig om hul kinders te laat studeer nie. Hulle is meestal ook getroue belastingbetalers. Hulle en hul kinders kry nie werk nie en wyk uit.
Hul belastinggeld word gesteel om die vettes te voed. Tog kry wittes die skuld vir ander armoede.
Noodhulp kan begin met negatiewe aanwas met geboortebeperking, 'n reusetaak as meer as 100 000 skoolmeisies swanger is.
Talle raak swanger om toelaes te kry om huishoudings weens armoede te help finansier.
Gratis onderwys, studie aan universiteite, krag, water, huisvesting, roof, kapings en vernietiging van eiendom verdiep net die armoedesiklus.